L'Ajuntament cedirà l'Economat a la Conselleria perquè s'utilitze com a centre especialitzat d'atenció a majors
31 de maig 2018

![Imagen 1](/media/4ofdmhdm/09_maq_natalia.jpg)

El passat Ple de l'Ajuntament de Sagunt va aprovar per unanimitat cedir a la Consellería d'Igualtat i Polítiques Inclusives l'Economat de l'avinguda 9 d’Octubre que pertanyia a la Cooperativa de Productors de A.H.V. per a usar-lo com a centre especialitzat d'atenció a majors, segons la proposta presentada pel grup municipal socialista i el de Compromís.

  

La delegada de Majors, Natalia Antonino, va explicar que la proposta argumenta que des dels anys 70 del passat segle “**Sagunt no disposa de més centres com este malgrat que la població de persones majors de 60 anys s'ha incrementat i suposa en l'actualitat el 26,5% de la població total del municipi**” i recorda que el CEAM del Port de Sagunt és insuficient per a atendre la demanda que rep i que no té espais suficients per a les activitats que s’hi realitzen. 

  

Estes circumstàncies, segons la proposta, han sigut posades de manifest pel Consell del CEAM, a l'alcalde de Sagunt, Quico Fernández, i a la regidora de l'àrea del Major, així com a la persona responsable dels CEAM de la Conselleria d'Igualtat i Polítiques Inclusives amb la qual van mantindre una reunió acompanyats per Fernández on van exposar la situació en la qual es trobaven i van sol·licitar-hi solucions.

  

En el mateix sentit es va pronunciar el Consell Municipal de les Persones Majors de Sagunt que va adoptar l'acord de sol·licitar a la Conselleria d'Igualtat i Polítiques Inclusives la dotació al Port de Sagunt d'un centre especialitzat d'atenció a persones majors, d'acord amb el que establix la Llei de Serveis Socials de la Comunitat Valenciana que és de la seua titularitat i competència i que hi reunisca les condicions necessàries per a atendre la demanda.

  

La característica de l'Economat permet ser adequat per a altres usos tals com a sala d'exposicions, biblioteques, sales d'audició, d'ordinadors per a l'ús de noves tecnologies, etc. a més l'edifici disposa de jardí que possibilita la realització d'activitats a l'aire lliure tals com ioga, estiraments musculars, etc.

  

La proposta ressalta l'elevat índex de participació de les persones majors a Sagunt existix el Consell Municipal de Persones Majors del que formen part les 11 associacions existents en el municipi, que també precisen d'espais per a la realització de les activitats que els són pròpies d'acord amb els objectius establerts en els seus estatuts i amb el seu la programació d'activitats, on el passat mes d'octubre de 2017 es va aprovar per unanimitat la petició presentada pel representant del CEAM del Port de Sagunt on se sol·licitava l'ampliació de les instal·lacions.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-cedira-l-economat-a-la-conselleria-perque-s-utilitze-com-a-centre-especialitzat-d-atencio-a-majors/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-cedira-l-economat-a-la-conselleria-perque-s-utilitze-com-a-centre-especialitzat-d-atencio-a-majors/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-cedira-l-economat-a-la-conselleria-perque-s-utilitze-com-a-centre-especialitzat-d-atencio-a-majors/ "Linked In")
*   [](mailto:?body=https://aytosagunto.es/va/actualitat/l-ajuntament-cedira-l-economat-a-la-conselleria-perque-s-utilitze-com-a-centre-especialitzat-d-atencio-a-majors/)